Kok-li̍p Tâi-oân Hái-iûⁿ Tāi-ha̍k

Kok-li̍p Tâi-oân Hái-iûⁿ Tāi-ha̍k (國立臺灣海洋大學), kán-chheng Tâi-oân Hái-tāi (臺灣海大), Tâi-hái-tāi (臺海大), ia̍h Hái-tāi (海大), sī chi̍t keng tī Tâi-oân Ke-lâng-chhī ê kok-li̍p tāi-ha̍k, tī Tiong-hôa Bîn-kok Kàu-io̍k-pō͘ ê Ko-téng Kàu-io̍k Chhim-keng Kè-ōe lāi chham-ú choân-kiû liān-kiat toh-oa̍t gián-kiù tiong-sim, kīn-nî liân-sio̍k tit-tio̍h Māi-hiòng Téng-chiam Tāi-ha̍k Kè-ōe pó͘-chō͘. Hái-tāi bo̍k-chiân ū 7 ê ha̍k-īⁿ, 15 ê ha̍k-hē, 11 ê to̍k-li̍p gián-kiù-só͘, 26 ê se̍k-sū-pan kap 19 ê phok-sū-pan, mā ū siat ha̍k-sū-āu ha̍k-têng.